stanford-oval/wikipedia huggingface dataset:
ไรอัน กิกส์
ประวัติ

กิกส์ เป็นนักฟุตบอลดั้งเดิมของสโมสรตั้งแต่ยังเป็นเยาวชน โดยประเดิมการเล่นเป็นตัวจริงให้แก่แมนเชสเตอร์ยูไนเต็ดชุดใหญ่ด้วยอายุเพียง 17 ปี ในวันที่ 2 มีนาคม ค.ศ. 1991 โดยลูกยิงของกิกส์ที่เป็นที่จดจำได้เป็นอย่างดี คือ การลากลูกเข้าไปยิงประตูด้วยตนเองอย่างสวยงาม ในรายการเอฟเอคัพ ฤดูกาล 1998–99 ที่แมนเชสเตอร์ยูไนเต็ดเอาชนะอาร์เซนอลไปได้ ในรอบรองชนะเลิศนัดแข่งใหม่ 1–2 ในช่วงต่อเวลาพิเศษ ซึ่งทำให้แมนเชสเตอร์ยูไนเต็ดได้ทริปเปิลแชมป์ หรือสามแชมป์ในที่สุด
เมื่อวันที่ 22 เมษายน ค.ศ. 2014 สโมสรได้แต่งตั้งกิกส์ ทำหน้าที่ผู้จัดการทีมและเป็นผู้เล่นชั่วคราวจนจบฤดูกาล
ซึ่งผลงานนัดแรกของกิกส์ที่ได้ทำหน้าทีผู้จัดการทีมนับว่ายอดเยี่ยม เมื่อแมนเชสเตอร์ยูไนเต็ดเป็นฝ่ายเล่นในสนามของตัวเอง สามารถเอาชนะนอริชซิตีไปได้ 4–0 รวมผลงานที่กิกส์เป็นผู้จัดการทีมทั้งหมด 4 นัด ชนะ 2 เสมอ 1 และแพ้ 1  และจบฤดูกาลด้วยอันดับที่ 7
เมื่อวันที่ 19 พฤษภาคม ค.ศ. 2014 กิกส์ได้ประกาศยุติการเล่นฟุตบอลด้วยวัย 40 ปี หลังจากเป็นรับใช้ให้กับสโมสรมานานถึง 24 ปี และได้รับแต่งตั้งให้เป็นผู้ช่วยผู้จัดการทีมคนใหม่ภายใต้การจัดการทีมของ ลูวี ฟัน คาล
ในวันที่ 2 กรกฎาคม ค.ศ. 2016 กิกส์ได้แยกทางกับแมนเชสเตอร์ยูไนเต็ดหลังจากอยู่มานานถึง 29 ปี ด้วยความต้องการที่จะเป็นผู้จัดการทีมด้วยตัวเอง เนื่องจากแมนเชสเตอร์ยูไนเต็ดได้แต่งตั้งโชเซ มูรีนโย เข้ามาเป็นผู้จัดการทีมคนใหม่ ซึ่งคาดกันว่ามูรีนโยจะไม่เลือกกิกส์ให้เป็นผู้ช่วย
ผลงาน > แมนเชสเตอร์ยูไนเต็ด

พรีเมียร์ลีก แชมป์ 13 สมัย : ฤดูกาล 1992-1993, 1993-1994, 1995-1996, 1996-1997, 1998-1999, 1999-2000, 2000-2001, 2002-03, 2006-2007, 2007-2008, 2008-2009, 2010-2011, 2012-2013
เอฟเอคัพ แชมป์ 4 สมัย : ฤดูกาล 1993-1994, 1995-1996, 1998-1999, 2003-2004
ลีกคัพ แชมป์ 4 สมัย : ฤดูกาล 1991-1992, 2005-2006, 2008-2009, 2009-2010
เอฟเอคอมมิวนิตีชีลด์ 8 สมัย : ปี 1993, 1994, 1996, 1997, 2003, 2007, 2008, 2010
ยูฟ่าแชมเปียนส์ลีก แชมป์ 2 สมัย : ฤดูกาล 1998-1999, ฤดูกาล 2007-2008
ยูฟ่าซูเปอร์คัพ แชมป์ 1 สมัย : ปี 1991
ฟุตบอลชิงแชมป์สโมสรโลก แชมป์ 2 สมัย : ปี 1999 ,ปี 2008
ผลงาน > รางวัลส่วนตัว

นักฟุตบอลยอดเยี่ยมของพีเอฟเอ : 2009
ดาวรุ่งยอดเยี่ยมของสมาคมนักฟุตบอลอาชีพ : 1992, 1993
บราโว อวอร์ด : 1993
ได้รับเลือกให้อยู่ในทีมแห่งทศวรรษของพรีเมียร์ลีก : 2003
ได้รับเลือกเข้าสู่หอเกียรติยศฟุตบอลอังกฤษ : 2005
นักฟุตบอลเวลส์ยอดเยี่ยมแห่งปี : 1996, 2006
รางวัลผู้เล่นยอดเยี่ยมประจำเดือนของพรีเมียร์ลีก : กันยายน 1993, สิงหาคม 2006, กุมภาพันธ์ 2007
ได้รับเลือกให้อยู่ในทีมแห่งศตวรรษของสมาคมนักฟุตบอลอาชีพ : 2007
ได้รับเลือกให้อยู่ในทีมยอดเยี่ยมแห่งปีของสมาคมนักฟุตบอลอาชีพ : 1993, 1994, 1995, 1996, 1998, 2001, 2007
แหล่งข้อมูลอื่น

ไรอัน กิกส์ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
สถิติของ ไรอัน กิกส์ ที่ Soccerbase
Profile at ManUtd.com
ไรอัน กิกส์ ที่อินเทอร์เน็ตมูวีเดตาเบส
งานโดยหรือเกี่ยวกับ ไรอัน กิกส์ ในห้องสมุดต่าง ๆ ในแคตาลอกของเวิลด์แคต
ไรอัน กิกส์ ข่าวสารและความเห็นที่ผ่านการรวบรวมในเดอะการ์เดียน
| ด ค กสโมสรฟุตบอลแมนเชสเตอร์ยูไนเต็ด – ผู้จัดการทีม |
| --- | --- |
 ออลบัตs (1892–1900)  เวสต์s (1900–03)  แมงนอลล์s (1903–12)  เบนต์ลีย์s (1912–14)  ร็อบสัน (1914–21)  แชปแมน (1921–26)  ฮิลดิตช์p (1926–27)  แบมเล็ตต์ (1927–31)  คริกเมอร์ (1931–32)  ดังแคน (1932–37)  คริกเมอร์ (1937–45)  บัสบี (1945–69)  เมอร์ฟีc (1958)  แมคกินเนส (1969–70)  บัสบี (1970–71)  โอฟาร์เรลล์ (1971–72)  ดอเคอร์ที (1972–77)  เซ็กส์ตัน (1977–81)  แอตคินสัน (1981–86)  เฟอร์กูสัน (1986–2013)  มอยส์ (2013–14)  กิกส์p c (2014)  ฟัน คาล (2014–16)  มูรีนโย (2016–18)  ซูลชาร์ (2018–21)  แคร์ริกc (2021)  รังนิคi (2021–22)  เติน ฮัค (2022–24)  ฟัน นิสเติลโรยi (2024–)  (s) = เลขาธิการ; (p) = ผู้เล่น-ผู้จัดการทีม; (c) = รักษาการแทน; (i) = ชั่วคราว
| ด ค กผู้จัดการทีมของฟุตบอลทีมชาติของยูฟ่าในปัจจุบัน |
| --- | --- |
 Reja (แอลเบเนีย)  Koldo (อันดอร์รา)  Caparrós (อาร์มีเนีย)  รังนิค (ออสเตรีย)  De Biasi (อาเซอร์ไบจาน)  Kondratyev (เบลารุส)  Tedesco (เบลเยียม)  Petev (บอสเนียและเฮอร์เซโกวีนา)  Petrov (บัลแกเรีย)  ดาลิช (โครเอเชีย)  Kostenoglou (ไซปรัส)  Šilhavý (เช็กเกีย)  ยูลมัน (เดนมาร์ก)  คาร์สลีย์c (อังกฤษ)  Häberli (เอสโตเนีย)  Ericson (หมู่เกาะแฟโร)  Kanerva (ฟินแลนด์)  เดช็อง (ฝรั่งเศส)  Sagnol (จอร์เจีย)  ฟลิค (เยอรมนี)  Ribas (ยิบรอลตาร์)  Poyet (กรีซ)  Rossi (ฮังการี)  Arnar (ไอซ์แลนด์)  Ruttensteiner (อิสราเอล)  สปัลเลตติ (อิตาลี)  Baysufinov (คาซัคสถาน)  Giresse (คอซอวอ)  Kazakevičs (ลัตเวีย)  Stocklasa (ลิกเตนสไตน์)  Ivanauskas (ลิทัวเนีย)  Holtz (ลักเซมเบิร์ก)  Mangia (มอนตา)  Bordin (มอลโดวา)  Radulović (มอนเตเนโกร)  กุมัน (เนเธอร์แลนด์)  Milevski (นอร์ทมาซิโดเนีย)  โอนีลล์ (นอร์เทิร์นไอร์แลนด์)  Solbakken (นอร์เวย์)  Michniewicz (โปแลนด์)  มาร์ติเนซ (โปรตุเกส)  Kenny (สาธารณรัฐไอร์แลนด์)  E.Iordănescu (โรมาเนีย)  Karpin (รัสเซีย)  Varrella (ซานมารีโน)  คลาร์ก (สกอตแลนด์)  สตอยโควิช (เซอร์เบีย)  Tarkovič (สโลวาเกีย)  Kek (สโลวีเนีย)  เด ลา ฟูเอนเต (สเปน)  Andersson (สวีเดน)  Yakin (สวิตเซอร์แลนด์)  มอนเตลลา (ตุรกี)  เปตรากอฟc (ยูเครน)  เบลลามี (เวลส์) 
 (c) – รักษาการ 
| ด ค กนักฟุตบอลชาวเวลส์ยอดเยี่ยมแห่งปี |
| --- | --- |
 1993: ฮิวส์  1994: ฮิวส์  1996: กิกส์  1998: Hartson  1999: Jones  2000: Robinson  2001: Hartson  2002: Davies  2003: Hartson  2004: เอิร์นชอว์  2005: แกบบิดอน  2006: กิกส์  2007: Bellamy  2008: Davies  2009: Williams  2010: เบล  2011: เบล  2012: แอลเลน  2013: เบล  2014: เบล  2015: เบล  2016: เบล  2017: กันเทอร์  2018: Brooks 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  สหรัฐ  ออสเตรเลีย  เนเธอร์แลนด์  โปแลนด์ 
ประชาชน:  Trove
ไรอัน ดรัมมอนด์

| ไรอัน ดรัมมอนด์ |
| --- | --- |
เกิด:  (1973-01-10) 10 มกราคม ค.ศ. 1973 (51 ปี) ไลมา รัฐโอไฮโอ สหรัฐ
การศึกษา: มหาวิทยาลัยอีสเทิร์นมิชิแกน (BA)
อาชีพ: นักแสดง นักพากย์ นักแสดงตลก นักร้อง ตัวตลก ศิลปินละครใบ้ นักแสดงละคร
ปีปฏิบัติงาน: 1980–ปัจจุบัน
คู่สมรส: ลิซา ดรัมมอนด์ (สมรส 2002; หย่า 2019)
บุตร: 2
อาชีพทางดนตรี
แนวเพลง:  ป็อป  มิวสิคัล  แจ๊ซ  โอเปร่า 
เครื่องดนตรี: เสียงร้อง
สมาชิกของ: The A.Y.U. Quartet

อาชีพตลก
สื่อ:  ภาพยนตร์  โรททัศน์  บทละคร 
ประเภท:  Sketch comedy  improvisational comedy  physical comedy  การแสดงตลก  ละครใบ้ 
เว็บไซต์: www.ryandrummond.com (archive)
 
 นักดนตรี
ไรอัน ดรัมมอนด์ (อังกฤษ: Ryan Drummond; เกิดวันที่ 10 มกราคม ค.ศ. 1973) เป็นนักแสดง นักแสดงตลก นักร้อง ตัวตลก ศิลปินละครใบ้ และนักแสดงละครชาวอเมริกัน ที่เป็นที่รู้จักจากการพากย์เป็นโซนิคเดอะเฮดจ์ฮ็อกฉบับภาษาอังกฤษในแฟรนไชส์วิดีโอเกม โซนิคเดอะเฮดจ์ฮ็อกใน ค.ศ. 1998 ถึง 2004
ชีวิตช่วงต้น

ไรอัน ดรัมมอนด์เกิดที่ไลมา รัฐโอไฮโอในวันที่ 10 มกราคม ค.ศ. 1973 เขาเข้าเรียนเคลกมิดเดิลสกูล (Clague Middle School) ที่แอนน์ อาร์เบอร์ รัฐมิชิแกน โดยเข้ามีส่วนร่วมในละครเด็กหลายแห่ง เริ่มต้นใน ค.ศ. 1980 ตอนอายุ 7 ขวบ พ่อแม่ทำงานในโรงละคร
ใน ค.ศ. 1993 เขาได้รับการจ้างแสดงครั้งแรกขณะยังคงเรียนในวิทยาลัย เขาจบการศึกษาสาขาการแสดงละครในมหาวิทยาลัยอีสเทิร์นมิชิแกนใน ค.ศ. 1995 ก่อนจบการศึกษา เขาย้ายไปที่แซนดิเอโก รัฐแคลิิฟอร์เนียใน ค.ศ. 1996 เพื่อแสดงหาอาชีพการแสดงต่อ
อาชีพดนตรี

ใน ค.ศ. 1991 เขาเป็นสมาชิกและนักร้องเบสให้กับวง The A.Y.U. Quartet โดยเผยแพร่อัลบั้มไปแล้ว 3 อัลบั้ม
ชีวิตส่วนตัว

ก่อนย้ายไปที่แซนดิเอโก ดรัมมอนด์พบกับลิซา ทั้งคู่แต่งงานในวันที่ 8 ตุลาคม ค.ศ. 2002 แล้วให้กำเนิดลูกชาย 2 คน ทั้งคู่หย่าร้างตั้งแต่ ค.ศ. 2019 ปัจจุบันเขาอาศัยอยู่ที่ซานฟรานซิสโก รัฐแคลิฟอร์เนีย
ดรัมมอนด์จะอัปเดตชีวิตส่วนตัวให้กับแฟน ๆ ในบล็อกออนไลน์ของเขา
แหล่งข้อมูลอื่น

Official website (archived)
ไรอัน ดรัมมอนด์ ที่อินเทอร์เน็ตมูวีเดตาเบส
ไรอัน ดรัมมอนด์ ที่เอกซ์ (ทวิตเตอร์)
ไรอัน ดรัมมอนด์ ที่อินสตาแกรม
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data
ไลฟ์อิสบัตอะดรีม...

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
Blabbermouth.net: 8.5/10
Hysteria Mag: 9/10
Kerrang!: 
Metal Hammer: 
ไลฟ์อิสบัตอะดรีม... (อังกฤษ: Life Is but a Dream...) เป็นสตูดิโออัลบั้มชุดที่ 8 ของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 2 มิถุนายน ค.ศ. 2023 ทางค่ายเพลงวอร์เนอร์เรเคิดส์ เป็นการออกจำหน่ายสตูดิโออัลบั้มที่ห่างจากชุดที่แล้ว เดอะสเตจ (ค.ศ. 2016) นานถึง 7 ปี ซึ่งเป็นช่วงห่างระหว่างสตูดิโออัลบั้มที่ยาวที่สุดของวง อัลบั้มชุดนี้มี Joe Barresi เป็นโปรดิวเซอร์ร่วมกันกับทางวงเช่นเดียวกับอัลบั้ม เดอะสเตจ และนับเป็นการกลับมาเซ็นสัญญากับค่ายเวอร์เนอร์ หลังจากมีข้อพิพาททางกฎหมายระหว่างวงกับวอร์เนอร์มิวสิกในช่วงกลางทศวรรษ 2010
รายชื่อแทร็ก

| ลำดับ | ชื่อเพลง | ยาว |
| --- | --- | --- |
| 1. | "Game Over" | 3:46 |
| 2. | "Mattel" | 5:30 |
| 3. | "Nobody" | 5:53 |
| 4. | "We Love You" | 6:15 |
| 5. | "Cosmic" | 7:31 |
| 6. | "Beautiful Morning" | 6:32 |
| 7. | "Easier" | 3:37 |
| 8. | "G" | 3:37 |
| 9. | "(O)rdinary" | 2:52 |
| 10. | "(D)eath" | 3:19 |
| 11. | "Life Is but a Dream..." (เพลงดนตรีบรรเลง) | 4:29 |
| ความยาวทั้งหมด: | ความยาวทั้งหมด: | 53:21 |
ไลอันเดลบาเซล

| --- | --- |

ประเภท: บริษัทมหาชนจำกัด
การซื้อขาย: เอ็นวายเอสอี: LYB S&P 500 Component
ISIN: NL0009434992
อุตสาหกรรม: เคมีภัณฑ์
ก่อนหน้า: บาเซลโพลีโอลิฟินซ์ ไลอันเดลเคมิคัล
ก่อตั้ง: 2007
สำนักงานใหญ่: ฮิวสตัน เท็กซัส สหรัฐ และลอนดอน สหราชอาณาจักร; รอตเทอร์ดาม เนเธอร์แลนด์ (ที่อยู่ตามกฎหมาย)
บุคลากรหลัก: บ็อบ พาเทล, ประธานเจ้าหน้าที่บริหาร ไมเคิล แมกเมอร์เรย์, รองประธานและประธานเจ้าหน้าที่การเงิน เจฟฟรีย์ แคปแลน, รองประธานและประธานฝ่ายกฎหมาย
ผลิตภัณฑ์: พอลีเมอร์
รายได้:  34.484 พันล้านดอลลาร์สหรัฐ(2017)
รายได้จากการดำเนินงาน:  5.460 พันล้านดอลลาร์สหรัฐ(2017)
รายได้สุทธิ:  4.895 พันล้านดอลลาร์สหรัฐ(2017)
สินทรัพย์:  26.206 พันล้านดอลลาร์สหรัฐ(2017)
ส่วนของผู้ถือหุ้น:  26.206 พันล้านดอลลาร์สหรัฐ(2017)
เว็บไซต์: www.lyondellbasell.com
เชิงอรรถ / อ้างอิง 
ไลอันเดลบาเซล (อังกฤษ: LyondellBasell Industries) เป็นบริษัทข้ามชาติด้านเคมีภัณฑ์ที่ผลิตพอลิเอทิลีนและพอลิโพรพิลีน มีฐานอยู่ที่สหรัฐ อังกฤษ และเนเธอร์แลนด์ สำนักงานใหญ่ตั้งอยู่ที่ฮิวสตัน รัฐเท็กซัส สหรัฐ และมีศูนย์การดำเนินงานอยู่ที่ลอนดอน สหราชอาณาจักร นอกจากนี้ยังผลิตเอทิลีน โพรพีน และพอลิโอลิฟินด้วย
บริษัทก่อตั้งขึ้นเมื่อเดือนธันวาคม ค.ศ. 2007 จากการควบรวมกิจการของบริษัทไลอันเดลเคมิคัล และบริษัทบาเซลโพลีโอลิฟินซ์ ด้วยมูลค่า 12.7 พันล้านดอลลาร์สหรัฐ
ไลริกา โอกาโน

| ไลริกา โอกาโน |
| --- | --- |
โอกาโนพูดในงาน 2017 New York Comic Con
เกิด: ป. ค.ศ. 1994 (อายุ 29–30 ปี) นครนิวยอร์ก, นิวยอร์ก สหรัฐ
อาชีพ: นักแสดง
ปีปฏิบัติงาน: 2009–ปัจจุบัน
ไลริกา โอกาโน (อังกฤษ: Lyrica Okano; เกิด พ.ศ. 2537) เป็นนักแสดงหญิงชาวอเมริกัน เธอมีชื่อเสียงจากการรับบทเป็น นิโก มิโนรุ ในซีรีส์ต้นฉบับของช่องฮูลูเรื่องรันอเวย์ส
ไลโพโปรตีน

โครงสร้างไลโพโปรตีน (chylomicron)
ไลโพโปรตีน (อังกฤษ: Lipoprotein) เป็นสารประกอบเชิงซ้อนที่มีหน้าที่ทำให้ร่างกายสามารถขนส่งไขมันไปในน้ำ (ได้แก่ เลือด และของเหลวภายนอกเซลล์) ได้ มีชั้นของฟอสโฟไลปิดและคอเลสเตอรอลอยู่ที่ขอบชั้นนอก โดยหันด้านไฮโดรฟิลิกหรือด้านที่ละลายน้ำได้ออกไปด้านนอกเพื่อสัมผัสกับน้ำ และมีด้านไฮโดรโฟบิกหรือด้านที่ละลายน้ำไม่ได้หันเข้ามาด้านใน
ลิโพโปรตีน เป็น compound lipid ที่มีส่วนประกอบของลิพิด (lipid) และโปรตีน (protein) ในโมเลกุลลิโพโปรตีน เป็นสาร
ที่พบอยู่ในเลือด มีหน้าที่พาคอเลสเตอรอล (cholesterol) ไปในกระแสเลือดไปยังเซลล์ต่างๆ ทั่วร่างกาย ลิโพโปรตีน ซึ่งมีสัดส่วนของลิพิด มากกว่าโปรตีน เรียกว่า low-density lipoprotein (LDLs) ลิโพโปรตีนที่มีสัดส่วนของโปรตีนมากกว่าลิพิด เรียกว่า high-density lipoprotein (HDLs)
ไลฟ์อิสสเตรนจ์: บีฟอร์เดอะสตอร์ม

| ไลฟ์อิสสเตรนจ์: บีฟอร์เดอะสตอร์ม |
| --- | --- |

ผู้พัฒนา: เดคไนน์
ผู้จัดจำหน่าย: Square Enix Feral Interactive (Linux, macOS)
กำกับ: Webb Pickersgill Chris Floyd
อำนวยการผลิต: David Lawrence Hein Zoe Brown
ออกแบบ: William Beacham
โปรแกรมเมอร์: Mark Lyons Danielle Cheah
ศิลปิน: Andrew Weatherl
เขียนบท: Zak Garriss
แต่งเพลง: Daughter
เอนจิน: ยูนิตี
เครื่องเล่น: ไมโครซอฟท์ วินโดวส์ โอเอสเทน ลินุกซ์ เพลย์สเตชัน 4 เอกซ์บอกซ์วัน แอนดรอยด์ ไอโอเอส
วางจำหน่าย: Episode 1 31 สิงหาคม 2017 Episode 2 19 ตุลาคม 2017 Episode 3 20 ธันวาคม 2017
แนว: Graphic adventure
รูปแบบ: Single-player
ไลฟ์อิสสเตรนจ์: บีฟอร์เดอะสตอร์ม (อังกฤษ: Life Is Strange: Before the Storm) เป็นวิดีโอเกมผจญภัยกราฟิกแบ่งเป็นตอน ที่พัฒนาโดยเดคไนน์ และจำหน่ายโดยสแควร์อีนิกซ์ ทั้งสามตอนถูกวางจำหน่ายสำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน ในปลายปี 2017 และสำหรับลินุกซ์ โอเอสเทน แอนดรอยด์ และ ไอโอเอส ในปลายปี 2018  ตัวเกมเป็นเกมลำดับที่สองของซีรีส์เกม ไลฟ์อิสสเตรนจ์ โดยเป็นภาคก่อนหน้าของเกมดั้งเดิมโดย มุ่งเน้นไปที่โคลอี้ ไพรซ์ในวัยสิบหกปี และความสัมพันธ์ของเธอกับเพื่อนร่วมชั้นอย่าง เรเชล แอมเบอร์  การเล่นส่วนใหญ่เกี่ยวข้องกับการใช้ บทสนทนาการแยก และการโต้ตอบกับสภาพแวดล้อม
เดคไนน์ เริ่มพัฒนาเกมในปี 2016 โดยใช้เอนจินเกมยูนิตี นักพากษ์จากเกมดั้งเดิมไม่ได้ให้เสียงเพราะการประท้วงของสมาคมนักพากย์ SAG-AFTRA แต่กลับมารับบทบาทของเธอในตอนพิเศษเมื่อการประท้วงจบลง วงดอดเจอร์ วงอินดี้จากประเทศอังกฤษเขียนและทำเพลงให้กับเกมภาคนี้ ไลฟ์อิสสเตรนจ์: บีฟอร์เดอะสตอร์ม ได้รับการวิจารณ์ที่ดีโดยทั่วไปการยกย่องตัวละครธีมและเรื่องราว ในขณะที่วิพากษ์วิจารณ์ข้อเสีย เช่น เนื้อเรื่องที่ขัดกับเกมดั้งเดิม ความสัมพันธ์หลัก ๆ และการตัดสินใจของผู้เล่นในตอนท้ายของเกม
รูปแบบการเล่น

ไลฟ์อิสสเตรนจ์: บีฟอร์เดอะสตอร์ม เป็นการ ผจญภัยกราฟิกแบ่งเป็นตอน เล่นผ่าน มุมมองบุคคลที่สาม ผู้เล่นจะได้ควบคุม โคลอี้ ไพรซ์ วัยสิบหกปีเมื่อสามปีก่อนเนื้อเรี่องใน ไลฟ์อิสสเตรนจ์ ภาคแรก เกมไม่ได้มีการใช้เดินทางข้ามเวลา แต่จะมีคุณสมบัติความสามารถในการ "ตอบโต้" ซึ่งผู้เล่นสามารถใช้เพื่อเลี่ยง โคลอี้ ออกจากสถานการณ์ที่ล่อแหลมบางอย่างได้ ซึ่ง "ตอบโต้" อาจทำให้สถานการณ์แย่ลงได้เช่นกัน แผนผังบทสนทนาถูกใช้เมื่อการสนทนาหรือความเห็นปรากฏขึ้น การตัดสินใจนั้นจะเป็นครั้งคราวจะเปลี่ยนผลลัพธ์ชั่วคราวหรือถาวรก็ได้ สภาพแวดล้อมสามารถโต้ตอบ และเปลี่ยนแปลง รวมถึงการทำเครื่องหมายบนผนังด้วยกราฟฟิตีได้
ไลน์ทีวี

| --- | --- |

ประเภท: บริการโอทีที สื่อส่งผ่านสัญญาณต่อเนื่อง วีดิทัศน์ตามคำขอ
ภาษาที่ใช้ได้:  ไทย, อังกฤษ, เกาหลี  จีน
ก่อขึ้น: 28 ตุลาคม พ.ศ. 2557
เลิกกิจการ:  31 ธันวาคม พ.ศ. 2564 (7 ปี)
เจ้าของ:  ไลน์ คอร์ปอเรชั่น  ชอคโค มีเดีย
สร้างโดย: ไลน์คอร์ปอเรชัน
ยูอาร์แอล:  tv.line.me (ปิดให้บริการ)  www.linetv.tw (จีน)
เชิงพาณิชย์: ใช่
ลงทะเบียน: จำเป็นสำหรับการแสดงความเห็น
เปิดตัว:  28 ตุลาคม 2557 แอนดรอยด์: 28 ตุลาคม 2557 ไอโอเอส: 27 พฤศจิกายน 2557 เว็บ: 9 ธันวาคม 2557  1 เมษายน 2558
สถานะปัจจุบัน:  ปิดให้บริการ  เปิดให้บริการ
ไลน์ ทีวี (อังกฤษ: LINE TV) เป็นเว็บไซต์และแอปพลิเคชันที่ให้บริการโอทีทีวีดิทัศน์ตามคำขอปัจจุบันปิดให้บริการแล้ว มีเจ้าของคือ ไลน์ คอร์ปอเรชั่น ที่ประเทศญี่ปุ่น ให้บริการหลักในประเทศไทย และเปิดให้บริการในไทยเป็นแห่งแรกในวันที่ 28 ตุลาคม พ.ศ. 2557 ผู้ใช้สามารถรับชมเนื้อหาแบบไม่มีค่าใช้จ่าย โดยไลน์ทีวีมีรายได้จากการโฆษณา
หลักจากเปิดให้บริการในไทย ในปี พ.ศ. 2558 ได้เปิดบริการในไต้หวัน และในปี พ.ศ. 2563 ได้เปิดให้บริการถึงประเทศอื่น ๆ อีก 19 ประเทศ ส่วนใหญ่เป็นประเทศในเอเชียตะวันออกเฉียงใต้ ละตินอเมริกา และสหรัฐอเมริกา นำรายการจากโทรทัศน์ท้องถิ่น และยังร่วมมือกับสตูดิโอเพื่อผลิตเนื้อหาที่เป็นต้นฉบับของตัวเอง (LINE TV Originals)
ในวันที่ 29 พฤศจิกายน พ.ศ. 2564 ได้มีการประกาศผ่านเพจเฟซบุ๊กของ ไลน์ทีวี ประเทศไทย ระบุว่าไลน์ทีวี ประเทศไทย เปิดให้บริการถึงวันที่ 31 ธันวาคม พ.ศ. 2564 ทั้งนี้ ยังไม่มีการระบุถึงเหตุผลที่แน่ชัด โดยเนื้อหาที่เป็นต้นฉบับ (LINE TV Original Series) ได้ย้ายไปให้บริการที่แท็บทีวีบนไลน์ทูเดย์
การให้บริการ

Line TV (ไลน์ ทีวี)ให้บริการเนื้อหารับชมครอบคลุมหลายหมวดหมู่ ทั้งละคร ซิทคอม ซีรีส์ ภาพยนตร์ อะนิเมชั่น รายการวาไรตี้ มิวสิควีดีโอ ทอล์คโชว์ รวมทั้งซีรีส์และรายการออนไลน์ต่าง ๆ โดยเนื้อหาทั้งหมดนั้นจะเป็นรายการจากผู้ผลิต และสถานีโทรทัศน์ ที่เป็นพันธมิตรทางธุรกิจกับไลน์ทีวี สามารถรับชมได้ผ่านเว็บไซต์ แอปพลิเคชัน และโทรทัศน์
แหล่งข้อมูลอื่น

เว็บไซต์ทางการ (ปิดให้บริการ) เก็บที่ เก็บถาวร ธันวาคม 26, 2021 ที่ เวย์แบ็กแมชชีน
ทีวี ที่ไลน์ทูเดย์
เว็บไซต์ทางการ (จีน)
ไลน์ทีวี ที่เฟซบุ๊ก
ไลน์ทีวี ที่เอกซ์ (ทวิตเตอร์)
ไลน์ทีวี ที่ยูทูบ
ไลโพโปรตีนหนาแน่นต่ำมาก

ไลโพโปรตีนหนาแน่นต่ำมาก (อังกฤษ: Very-low-density lipoprotein; VLDL) เป็นไลโพโปรตีนชนิดหนึ่งที่ผลิตจากตับ VLDL เป็นหนึ่งในไลโพโปรตีนห้ากลุ่มหลัก (ไคโลไมครอน, VLDL, IDL, LDL, HDL) ที่ช่วยให้ไขมันและคอเลสเตอรอลสามารถละลายในน้ำและเดินทางขนส่งได้ภายในเลือด VLDL ประกอบขึ้นในตับ จากไตรกลีเซอไรด์, คอเลสเตอรอล และ อะโพลิโพโปรตีน VLDL จะถูกเปลี่ยนในกะแสเลือดเป็นไลโพโปรตีนหนาแน่นต่ำ (LDL) และ ไลโพโปรตีนหนาแน่นปานกลาง (IDL) อนุภาคของ VLDL มีเส้นผ่านศูนย์กลางประมาณ 30–80 nm VLDL ช่วยขนส่งผลิตภัณฑ์จากภายในเซลล์ ในขณะที่ไคโลไมครอนบนส่งผลิตภัณฑ์จากภายนอกเซลล์ (จากการกิน)
VLDL ขนส่งไตรกลีเซอไรด์, ฟอสโฟลิพิด, คอเลสเตอรอล และ คอเลสเตอริลเอสเทอร์จากภายในเซลล์ VLDL จึงเป็นเสมือนกลไกสำหรับการขนส่งลิพิดภายในร่างกาย รวมถึงขนส่งแมสเซนเจอร์ไฮโดรฟอบิกในระยะไกล เช่น มอร์ฟอเจนIHH
ไลโอพลัวเรอดอน

| ไลโอพลัวเรอดอน Liopleurodon ช่วงเวลาที่มีชีวิตอยู่: 162–150Ma (Callovian - Tithonian) PreꞒ Ꞓ O S D C P T J K Pg N      |
| --- | --- |

ไลโอพลัวเรดอน เฟรอซ (ขวา) คุกคาม ลีดส์อิชธีส์

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Plesiosauria
อันดับย่อย:: Pliosauroidea
วงศ์:: Pliosauridae
สกุล:: Liopleurodon Sauvage, 1873

Species
 L. ferox Sauvage, 1873 (type)   L. pachydeirus  (Seeley, 1869)   L. rossicus  (Novozhilov, 1948)  
ชื่อพ้อง
 Strongylokroptaphus Novozhilov, 1964
ไลโอพลัวเรอดอน (อังกฤษ: Liopleurodon; IPA: /ˌlaɪ.ɵˈplʊərədɒn/) ความหมายชื่อคือ"กิ้งก่าฟันเรียบด้าน"เป็นสกุลกิ้งก่าทะเลในตระกูลสัตว์เลื้อยคลานที่เรียกกันว่าไพลโอซอร์ซึ่งมีชีวิตอยู่ในกลางยุคจูราสสิค ประมาณ 160-158 ล้านปีก่อน ช่วงกลางยุคมีอยู่ด้วยกัน 2 ชนิดชื่อ Liopleurodon ferox และ Liopleurodon pachydeirus ส่วนอีกชนิดชื่อ Liopleurodon rossicus อยู่ในช่วงปลายยุคจูราสสิค แต่ทั้งหมดล้วนเป็นกลุ่มนักล่าที่ยิ่งใหญ่แห่งท้องทะเลที่ครอบคลุมพื้นที่ ยุโรป ซึ่งแหล่งฟอสซิลที่สำคัญ ได้แก่ ฝรั่งเศส อังกฤษ เยอรมนี และรัสเซีย แต่มักเป็นตัวอย่างที่ไม่สมบูรณ์นัก
ขนาดตัวของไลโอพลัวเรอดอนประเมินได้จากฟอสซิลกะโหลก ศีรษะที่มีความยาวประมาณ 1 ใน 7 ของลำตัว จากกะโหลกใหญ่สุดของ L. ferox ที่ยาวถึง 1.5 เมตร ทำให้เชื่อว่าตัวเต็มๆของมันคงยาวได้ประมาณ 10 เมตร แต่โดยรวมแล้วลีโอพลูโรดอนตัวยาวได้ระหว่าง 7-11.3 เมตร อย่างไรก็ดี ข้อมูลจากบีบีซีบอกว่าไลโอพลัวเรอดอนบางตัวสามารถยาวได้ถึง 18 เมตร ขณะที่มีน้ำหนักตัวอยู่ระหว่าง 2.5-5 ตัน ส่วนรูปร่างของไลโอพลัวเรอดอนมีขาเป็นพายแข็งแรง เหมือนกิ้งก่าทะเลทั่วไป แสดงให้เห็นว่ามันสามารถว่ายน้ำได้เร็วมากจากพลังขับดันของขา นอกจากนี้ยังมีขากรรไกรยาวพร้อมฟันแหลมคม และสามารถรับรู้กลิ่นได้ดี โดยมันจะได้กลิ่นเหยื่อตั้งแต่ระยะไกล
สัตว์นักล่าขนาดยักษ์นี้ใช้ชีวิตส่วนใหญ่อยู่ในทะเล แม้ต้องหายใจเอาอากาศเข้าไป และไม่สามารถขึ้นจากน้ำได้ แต่จะอยู่ในเขตน้ำตื้นเวลาผสมพันธุ์และออกลูกเป็นตัว นอกจากนี้มันยังแอบซุ่มในเขตน้ำตื้นเพื่อรอเหยื่อด้วย ซึ่งมีทั้งกลุ่มจระเข้ทะเล ปลาใหญ่ลีดส์อิชธีส์ หรือแม้แต่ไพลโอซอร์ด้วยกันเอง
ไรโบเฟลวิน

Chemical compound
ไรโบเฟลวิน (อังกฤษ: riboflavin) หรือ วิตามินบี2 (อังกฤษ: vitamin B2) จัดอยู่ในชนิดวิตามินที่ละลายในน้ำได้ ใช้ในการเจริญเติบโต เมื่อขาดจะกลายเป็นคนแคระเกร็น จำเป็นต่อเอนไซม์และกระบวนการเมทาบอลิซึมของสารอาหารต่าง ๆ ในร่างกาย โดยเฉพาะไขมัน ป้องกันไขมันอุดตันในเส้นเลือด อันเป็นสาเหตุให้เส้นเลือดแข็งตัว ขจัดไขมันชนิดอิ่มตัวในเส้นเลือด ช่วยระงับอาการตาแฉะได้ จึงใช้เป็นส่วนประกอบในยาหยอดตา
ผลกระทบที่ร่างกายได้รับ > ภาวะการได้รับไม่เพียงพอ

หากได้รับไรโบเฟลวินไม่เพียงพอต่อความต้องการของร่างกาย จะทำให้เกิดอาการหลายอย่างเช่น อ่อนเพลีย คอบวม ผิวหนังแตกระคายเคือง, โลหิตจาง โดยผู้ที่มีปัจจัยเสี่ยงต่อการขาดหรือได้รับวิตามินชนิดนี้ไม่เพียงพอมักเป็นผู้สูงอายุ, ผู้ที่มีอาการเจ็บป่วยเรื้อรัง, ติดสุรา, หรือผู้ที่มีฐานะยากจน
ผลกระทบที่ร่างกายได้รับ > ภาวะการได้รับเกินขนาด

โดยทั่วไปการได้รับไรโบเฟลวินในปริมาณที่สูงกว่าค่า RDA มักไม่พบผลข้างเคียงที่เป็นพิษ แต่หากได้รับวิตามินชนิดนี้ในปริมาณที่สูงมาก ๆ อาจเกิดผลข้างเคียงที่เป็นพิษเช่น ปัสสาวะสีเหลือง, หมดสติ, รู้สึกแสบร้อนหรือเป็นโรคหิดได้
แหล่งที่พบ

ไรโบเฟลวิน พบได้ทั่วไปในอาหารหลายประเภท เช่น ในพืชผักต่าง ๆ ที่มีใบสีเขียว รวมถึงในเนื้อสัตว์, ถั่ว, ธัญพืช และผลไม้ต่าง ๆ
ไลฟ์ (การ์ตูนญี่ปุ่น)

| --- | --- |
ไลฟ์
ライフ
ชื่อภาษาอังกฤษ: Life
แนว: ดราม่า
มังงะ
เขียนโดย: เคย์โกะ ซึเอโนบุ
สำนักพิมพ์:  โคดันฉะ    บงกช
ไลฟ์ (ญี่ปุ่น: ライフ; โรมาจิ: Raifu) (อังกฤษ: Life) เป็นการ์ตูนญี่ปุ่นแนววัยรุ่นผู้หญิง ที่เขียนโดย เคย์โกะ ซึเอโนบุ ซึ่งเคยสร้างผลงานเป็นที่รู้จักมาก่อนอย่างเรื่อง Vitamin และ Happy Tomorrow การ์ตูนไลฟ์นั้นสะท้อนให้เห็นถึงปัญหาหลาย ๆ อย่างในสังคมญี่ปุ่นที่เป็นที่ถกเถียงกัน เช่น การทำร้ายตัวเอง การกรีดร่างกาย การข่มขืน การฆ่าตัวตาย และการเปลี่ยนแปลงอย่างเหมาะสม
ไลฟ์ ได้รับรางวัลการ์ตูนยอดเยี่ยมของสำนักพิมพ์โคดันฉะ สาขาการ์ตูนผู้หญิง ครั้งที่ 30 ในปี พ.ศ. 2549
เนื้อเรื่อง

ชีบะ อายูมุ ตั้งใจจะสอบเข้าม.ปลายกับเพื่อนสนิท 'ชีจัง' แต่ปรากฏว่าผลออกมามีแต่เธอที่สอบติดคนเดียว มิตรภาพระหว่างเธอและชีจังจึงจบลง อายูมุรู้สึกผิดและเครียดมาก จึงหัดมากรีดข้อมือตัวเอง เมื่อเปิดเทอมใหม่อายูมุก็ได้สนิทกับกลุ่มของมานามิ ซึ่งเป็นกลุ่มสาวซ่า แต่แล้วมานามิก็เข้าใจผิดว่าอายูมุไปแย่งคาซึมิ แฟนของเธอ ที่จริงคาซึมิเป็นคนที่ค่อนข้างโรคจิต ชอบถ่ายรูปโป๊ของผู้หญิงและเอามาเป็นทาสซึ่งอายูมุก็เป็นหนึ่งในนั้น มานามิจึงเริ่มรังแกอายูมุ ซึ่งตอนแรกอายูมุหนีตลอดแต่เธอก็ไปเจอฮาโตริ มิคิ และโซโนดะ ยูคิ ซึ่งทำให้เธอมีกำลังใจที่จะต่อสู้กับการรังแก...
ตัวละคร

ในการ์ตูนเล่ม 14 บอกว่าแม่กับพ่อของมิคิหย่ากันตั้งแต่มิคิ 6 ขวบ และหลังจากนั้นมิคิไม่เคยได้พบแม่อีกเลย ส่วนพ่อของมิคิร่างกายอ่อนแอเข้าโรงพยาบาลบ่อย เป็นโรคหัวใจ มิคิอยู่กับพ่อที่ไม่สบายกัน 2 คนเท่านั้น และที่บอกว่ามิคิมี "คนรัก" อยู่ที่บ้านเกิดนั้นเป็นแค่เพื่อนสนิทที่โตมาด้วยกัน ความฝันอันสูงสุดคือ "ได้กลับมาอยู่กับแม่อีกครั้ง"
ไลออน ฟูรูยามะ

| ไลออน ฟูรูยามะ |
| --- | --- |
เกิด: เท็ตสึโอะ ฟูรูยามะ 16 มกราคม พ.ศ. 2491
ไลออน ฟูรูยามะ (อังกฤษ: Lion Furuyama; ญี่ปุ่น: ライオン 古山; โรมาจิ: Raion Furuyama) หรือ เท็ตสึโอะ ฟูรูยามะ (ญี่ปุ่น: 古山 哲夫; โรมาจิ: Furuyama Tetsuo) นักมวยสากลชาวญี่ปุ่น เกิดเมื่อ 16 มกราคม พ.ศ. 2491 ที่จังหวัดมิยางิ ประเทศญี่ปุ่น สถิติการชก 54 ครั้ง ชนะ 38 (น็อค 27) เสมอ 4 แพ้ 12
เกียรติประวัติ

แชมป์ญี่ปุ่นรุ่นไลท์เวลเตอร์เวท (2512 – 2513, 2515 - 2520)
แชมป์ OPBF รุ่นไลท์เวลเตอร์เวท
ชิง 2 กันยายน 2513 ชนะน็อค ชิน ชุน-คโย ยก 7 ที่ ญี่ปุ่น
ป้องกันแชมป์ครั้งที่ 1, 16 ธันวาคม 2513 ชนะคะแนน ชา อึยไต ที่ ญี่ปุ่น
เสียแชมป์ 29 พฤษภาคม 2514 แพ้คะแนน ลี ชาง-คิล ที่ เกาหลีใต้
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นไลท์เวลเตอร์เวท WBA เมื่อ 5 ธันวาคม 2516 แพ้คะแนน อันโตนิโอ เซร์บันเตส ที่ ปานามา
ชิงแชมป์โลกรุ่นไลท์เวลเตอร์เวท WBC เมื่อ 21 กันยายน 2517 แพ้คะแนน เปริโก เฟร์นันเดซ ที่ อิตาลี
ชิงแชมป์โลกรุ่นไลท์เวลเตอร์เวท WBC เมื่อ 25 มกราคม 2519 แพ้คะแนน แสนศักดิ์ เมืองสุรินทร์ ที่ ญี่ปุ่น